# 15 d'Andròmeda

15 d'Andròmeda (15 Andromedae) és una estrella a la constel·lació d'Andròmeda. Té una magnitud aparent de 5,55. La seva distància estimada de la Terra és d'11,62 anys llum.
15 d'Andròmeda és una gegant blanca de tipus espectral A1III. Encara que té una edat aproximada de 130 milions d'anys –un 3% de l'edat del Sol–, és un estrella evolucionada semblant a Askella (ζ Sagittarii) o a les components del sistema ζ Bootis. Una mica més calent que aquestes, 15 Andromedae té una temperatura efectiva entre 9020 i 9225 K i una lluminositat 27 vegades superior a la lluminositat solar. És 2,7 vegades més massiva que el Sol i el seu contingut metàl·lic és notablement inferior al solar ([Fe/H] = -0,50). Es troba envoltada per un disc de pols circumestel·lar, com suggereix un excés en l'emissió de radiació infraroja tant a 24 μm com a 70 μm. Aquest disc de pols es troba a unes 50 ua de l'estrella.
15 d'Andròmeda és una variable Delta Scuti que sofreix petits canvis en la seva lluminositat deguts a pulsacions radials i no-radials en la seva superfície. γ Coronae Borealis i τ Pegasi són, dins d'aquesta classe de variables, estels similars a 15 Andromedae. El període d'oscil·lació principal és de 0,040 dies (0,97 hores), sent la variació de lluentor de sol 0,0019 magnituds; un segon període de 0,045 dies ha estat també detectat. Igualment s'inclou 15 Andromedae en el grup de les estrelles Lambda Bootis. Com a variable rep la denominació de V340 d'Andròmeda.

## Referències

* ↑ Ernst Paunzen «A spectroscopic survey for lambda Bootis stars. II. The observational data» (en anglès). Astronomy and Astrophysics, 2, 7-2001, pàg. 625–632. DOI: 10.1051/0004-6361:20010630.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 «The atmospheric parameters and spectral interpolator for the MILES stars» (en anglès). Astronomy and Astrophysics, 7-2011, pàg. 165–165. DOI: 10.1051/0004-6361/201116769.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Su, K. Y. L.; Rieke, G. H.; Stansberry, J. A.; Bryden, G.; Stapelfeldt, K. R.; Trilling, D. E.; Muzerolle, J.; Beichman, C. A.; Moro-Martin, A.; Hines, D. C.; Werner, M. W. «Debris Disk Evolution around A Stars». The Astrophysical Journal, 653, 1, 2006. pàg. 675-689.
* 1 2 Cenarro, A. J.; Peletier, R. F.; Sánchez-Blázquez, P.; Selam, S. O.; Toloba, I.; Cardiel, N.; Falcón-Barroso, J.; Gorgas, J.; Jiménez-Vicente, J.; Vazdekis, A. «Medium-resolution Isaac Newton Telescope library of empirical spectra - II. The stellar atmospheric parameters». Monthly Notices of the Royal Astronomical Society, 374, 2, 2007. pàg. 664-690.
* 1 2 3 Wyatt, M. C.; Smith, R.; Su, K. Y. L.; Rieke, G. H.; Greaves, J. S.; Beichman, C. A.; Bryden, G. «Steady State Evolution of Debris Disks around A Stars». The Astrophysical Journal, 663, 1, 2007. pàg. 365-382.
* ↑ Dorokhova, T. N.; Handler, G.; Dorokhov, N. I.; Rodriguez, I.; Udovichenko, S. N. «The pulsating λ Bootis star 15 Andromedae: results from a three-site photometry campaign». Astronomy and Astrophysics, 480, 1, 2008. pàg. 187-191.
* ↑ Paunzen, E.; Reegen, P. «Analysing the Hipparcos epoch photometry of λ Bootis stars». Communications in Asteroseismology, 153, 2008. pàg. 49-53.
* ↑ V340 Andromedae (General Catalogue of Variable Stars)

## Enllaços externs

* http://www.alcyone.de/cgi-bin/search.pl?object=HR8947 Arxivat 2011-11-17 a Wayback Machine.
* Imatge de 15 Andromedae
Coordenades: 23$^h$ 34$^m$ 37.5$^s$; +40° 14′ 11″